5-Boekminute met Adriaan Basson | SARIE
Ek is 'n gebore optimis. Ek weier om sinies en negatief oor die land te wees. Daar is te veel goeie mense in Suid-Afrika wat 'n verskil maak. Ons moet ophou om ons persoonlike geluk te koppel aan wat ons leiers doen en sê.
Beslis. Korrupsie is NIE 'n Afrika-probleem nie. Lande soos Frankryk en Italië het korrupsie vervolmaak. Korrupsie is altyd 'n dans waarby twee partye betrokke is – dikwels 'n Westerse firma en 'n korrupte politikus. Die vraag of Zuma daarmee behoort weg te kom, is iets anders. Ek dink ons instellings is nog sterk, maar daar is beslis 'n poging om dit te verswak. Ons moet aanhou onthul, aanhou geraas maak.
Hoe gaan jy te werk wanneer jy 'n boek met soveel feitelike navorsing saamstel?
Ek is 'n obsessiewe opgaarder. Ek het laasweek vir die eerste keer my notaboeke van die Schabir Shaik- verhoor weggegooi! So ek het in my eie studeerkamer toegang tot 'n magdom hofstukke en ander dokumente gehad. Ek delete niks nie, en dit wat ek nie gehad het nie, het ek in argiewe of by kontakte gaan soek.
Ek dink steeds hy is 'n baie "warmer" persoon as wat Thabo Mbeki was, wat mense laat voel hy is hulle president. Onder hom presteer die gesondheidsdepartement en binnelandse sake beter, en Trevor Manuel se Nasionale Ontwikkelingsplan is 'n goeie dokument wat, as dit reg bestuur word, baie probleme in die land kan oplos.
Enige Jo'burger moet maar oop oë slaap! Maar ja, ek is bewus van die risiko's daar buite en probeer om nie roekeloos te wees nie. Jy tref maar voorsorgmaatreëls en ontwikkel 'n betroubare bullshit-radar!
Vir ons demokrasie om te floreer moet daar meer openheid wees. Dis waarom die apartheidsregime vir so lank hul geheime kon bewaar; die media is onderdruk en joernaliste wat die waarheid gepraat het in die tronk gegooi. Dis nie altyd maklik om as 'n vyand van die regering gebrandmerk te word nie, maar op die lang duur is dit die moeite werd en jy moet mos jou roeping volg. Gelukkig kort ek nie vriende nie; my vrou en my katte het my innig lief.